b'\n_START_ARTICLE_\nKatran\n_START_PARAGRAPH_\nKatran ali gudron je temna, ve\xc4\x8dkrat \xc4\x8drna, viskozna, oljnata teko\xc4\x8dina, ki vsebuje ostanke destilacije fosilnih organskih materialov, ogljikovih hidratov in nafte. Rafinerije, kemi\xc4\x8dna in te\xc5\xbeka industrija, shranjujejo gudron v velike, neprepustne bazene, kjer ostajajo desetletja in so stalna nevarnost za okolje. Gudron vsebuje razne masti, parafine, asfaltene, benzol, ksilol, krezol, toluon, gvainol, fenol in celo vrsto raznih strupenih smol. Odstranjevanje gudrona iz naravnega okolja je zelo zahteven in drag proces. Gudron je spreminjujo\xc4\x8da smola, proizvaja pa se predvsem iz lesa in korenin borovcev._NEWLINE_Proizvodnja in trgovina katrana je bila pomemben dejavnik v gospodarstvih severne Evrope in Amerike. Najve\xc4\x8d so ga uporabljali za za\xc5\xa1\xc4\x8dito lesenih ladij proti gnilobi. Najve\xc4\x8dji uporabnik je bila kraljeva mornarica. Povpra\xc5\xa1evanje po katranu se je zmanj\xc5\xa1alo, ko so za\xc4\x8deli proizvajati ladje iz \xc5\xbeeleza in jekla._NEWLINE_Katranu podobne izdelke lahko pridobivajo tudi iz drugih organskih snovi, kot so \xc5\xa1ote. Mineralni izdelki se pridobivajo iz fosilnih ogljikovodikov, vklju\xc4\x8dno z nafto. Premogov katran se pridobiva iz premoga kot stranski produkt proizvodnje koksa.\n_START_SECTION_\nIzdelava\n_START_PARAGRAPH_\nV severni Evropi se beseda katran nana\xc5\xa1a predvsem na snovi, ki izhajajo iz lesa in korenin borovcev. V preteklosti se je pogosto uporabljal kot vodoodporen premaz za \xc4\x8dolne, ladje in strehe, \xc5\xa1e vedno pa se uporablja kot dodatek ali aroma pri sladkarijah, alkoholu, in drugih \xc5\xbeivilih. Lesni katran ima prijeten sladek vonj. Proizvodnja katrana iz lesa je bila znana v anti\xc4\x8dni Gr\xc4\x8diji, uporablja se \xc5\xbee od \xc5\xbeelezne dobe. V 14. stoletju je bil katran najpomembnej\xc5\xa1e izvozno sredstvo na \xc5\xa0vedskem. Proizvodnja se je ustavila na za\xc4\x8detku 20. stoletja, ko so druge kemikalije nadomestile katran in lesene ladje nadomestile jeklene. Ogrevanje z borovim lesom povzro\xc4\x8da katran; smola kaplja od lesa in za seboj pu\xc5\xa1\xc4\x8da oglje. To oglje je zelo dragoceno; imenujemo ga tudi ruska nafta, primerno je za za\xc5\xa1\xc4\x8dito usnja. Stranski produkt katranovega lesa je oglje in lesni alkohol._NEWLINE_Pe\xc4\x8di za katran so suhe pe\xc4\x8di. Zgodovinsko so se uporabljale v Skandinaviji za proizvodnjo katrana iz lesa. Zgrajene so bile v bli\xc5\xbeini gozdov iz apnenca. Dno je nagnjeno v vti\xc4\x8dnico, da se je katran lahko izlil. Les je nalo\xc5\xbeen na razse\xc5\xbenosti prsta. Zlo\xc5\xbeen je zelo na gosto. \xc4\x8ce je prisoten kisik, lahko pride do vnetja in proizvodnja se lahko uni\xc4\x8di. Katran se pri\xc4\x8dne izlo\xc4\x8dati po nekaj urah, proces pa lahko traja tudi ve\xc4\x8d dni.\n_START_SECTION_\nOpredelitev\n_START_PARAGRAPH_\nBeseda katran se lahko uporablja za opis ve\xc4\x8d razli\xc4\x8dnih snovi, ki niso zares katran. Nahajali\xc5\xa1\xc4\x8da nafte (v\xc4\x8dasih imenovane katranski pesek) vsebujejo razli\xc4\x8dne me\xc5\xa1anice peska ali kamnin. Katran in smola se v\xc4\x8dasih uporabljajo izmeni\xc4\x8dno, vendar pa je smola bolj trdna, medtem ko je katran bolj teko\xc4\x8d.\n_START_SECTION_\nPremog\n_START_PARAGRAPH_\nV angle\xc5\xa1\xc4\x8dini, nem\xc5\xa1\xc4\x8dini, in franco\xc5\xa1\xc4\x8dini je katran snov, ki izvira predvsem iz premoga. Katran iz \xc4\x8drnega premoga in naftnih derivatov se zaradi visoke vsebnosti benzena \xc5\xa1teje med strupene in rakotvorne snovi. Kljub temu se premogov katran v malih koncentracijah uporablja kot zdravilo za ko\xc5\xbene bolezni. Ima zelo oster vonj. Katran \xc4\x8drnega premoga je naveden pod \xc5\xa1tevilko 1999 v seznamu navarnega blaga, ki ga vodijo Zdru\xc5\xbeeni narodi (UN).'